stanford-oval/wikipedia huggingface dataset:
เฮลล์คิทเช่นไทยแลนด์
แหล่งข้อมูลอื่น

Hell's Kitchen Thailand ที่เฟซบุ๊ก
Hell's Kitchen Thailand ที่เอกซ์ (ทวิตเตอร์)
Hell's Kitchen Thailand ที่อินสตาแกรม
Hell's Kitchen Thailand ที่ยูทูบ
hellskitchenthailand ที่ติ๊กต็อก
โรงเรียนลาดยาววิทยาคม

| โรงเรียนลาดยาววิทยาคม |
| --- | --- |
Latyaowitthayakhom School
ข้อมูล
ชื่ออื่น: ล.ว. (L.W.)
ประเภท: โรงเรียนมัธยมศึกษาขนาดใหญ่พิเศษ โรงเรียนรัฐบาลประจำอำเภอ
สถาปนา: 23 เมษายน พ.ศ. 2506
รหัส: 1007601101 
ผู้อำนวยการ: นางชรินรัตน์ สีทา
จำนวนนักเรียน: 2,040
สี:   เหลือง     ขาว
คำขวัญ: คุณธรรม ความรู้ และปัญญา ยังบุคคลให้เจริญรุ่งเรืองถาวร
เพลง: มาร์ชขาวเหลือง
ต้นไม้: ลีลาวดี
ดอกไม้: ลีลาวดี
เว็บไซต์: https://latyao.ac.th
โรงเรียนลาดยาววิทยาคม (อักษรย่อ: ล.ว.) เป็นโรงเรียนมัธยมศึกษาประจำอำเภอลาดยาว จังหวัดนครสวรรค์ เปิดสอนในระดับชั้นมัธยมศึกษาตอนต้นและตอนปลาย รวม 52 ห้องเรียน ( ปีการศึกษา 2566 ) ตั้งอยู่ที่ 289 หมู่ที่ 5 ต.สระแก้ว อ.ลาดยาว จ.นครสวรรค์ 60150 มีพื้นที่ 145 ไร่ 2 งาน
แผนการเรียน > มัธยมศึกษาตอนต้น

ห้อง 1-7 ห้องเรียนทั่วไป
ห้อง 8-10 ห้องเรียนวิทยาศาสตร์-คณิตศาสตร์
แผนการเรียน > มัธยมศึกษาตอนปลาย

ห้อง 1-3 ห้องเรียนวิทยาศาสตร์-คณิตศาสตร์
ห้อง 4 ห้องเรียนคอมพิวเตอร์
ห้อง 5 ห้องเรียนภาษา
ห้อง 6 ห้องเรียนกีฬา
ห้อง 7 ห้องเรียนอุตสาหกรรม
ห้อง 8 ห้องเรียนคหกรรม
อาคารเรียน > อาคารเรียน

ประกอบด้วย 5 หลัง
อาคาร 1 (ชั้น 1 กลุ่มสาระภาษาไทย และชั้น 2 ห้องปฏิบัติการคอมพิวเตอร์)
อาคาร 2 (กลุ่มสาระสังคมศึกษา ศาสนา และวัฒนธรรม)
อาคาร 3 (ฝั่งซ้ายกลุ่มสาระวิทยาศาสตร์ และฝั่งขวาสำนักงานเขตพื้นที่การศึกษาประถมศึกษานครสวรรค์ เขต 2)
อาคาร 4 (ชั้น 1 ห้องวิชาการ ห้องธุรการและการเงิน และห้องผู้บริหาร ชั้น 2 ห้องแนะแนวการศึกษา ศูนย์ภาษาต่างประเทศ ห้องประชุมกตญาณ ห้องประชุมกิจตญาณ)
อาคาร 5 (ชั้น 1 ห้องสมุด ศูนย์พละ-สุขศึกษา ห้องศิลปะ ชั้น 2 และชั้น 3 กลุ่มสาระคณิตศาสตร์)
อาคารเรียน > อาคารฝึกงาน

ประกอบด้วย 4 หลัง
ดนตรีสากล
งานช่างและเขียนแบบ
งานช่างและไฟฟ้า
คหกรรม
อาคารเรียน > ห้องกิจกรรม

นาฏศิลป์
ดนตรีไทย
อาคารเรียน > อื่น ๆ

หอประชุม 2 หลัง (หอประชุมรวมใจ, หอประชุมเก่า)
อาคารหลวงพ่อจ้อย (ห้องประชุมและนิทรรศการ)
ศาลาฟ้าใส, ศาลาไทย
สำนักกิจการนักเรียน
อาคารเรียน > สนามกีฬา

| กีฬา | จำนวนสนาม | หมายเหตุ |
| --- | --- | --- |
| ฟุตบอล | 1 | - |
| วอลเลย์บอล | 2 | - |
| ตะกร้อ | 1 | - |
| กรีฑา | 1 | 8 ลู่วิ่ง |
| บาสเกตบอล | 2 | - |
| เทเบิลเทนนิส | 1 | 6 โต๊ะ |
| ฟุตซอล | 1 | - |
| แชร์บอล | 1 | - |
ดูเพิ่ม

รายชื่อโรงเรียนในจังหวัดนครสวรรค์
แหล่งข้อมูลอื่น

เว็บไซต์โรงเรียนลาดยาววิทยาคม
↑  "Latyaowitthayakhom School". www.latyao.ac.th.
วิชัย วงศ์ไชย

| ดร> วิชัย วงศ์ไชย.ข้อมูลส่วนบุคคล |
| --- | --- |
เกิด: 6 กุมภาพันธ์ พ.ศ. 2481 (87 ปี) อำเภอสันกำแพง จังหวัดเชียงใหม่
ศาสนา: พุทธ
คู่สมรส: ศาสตราจารย์ยุพา วงศ์ไชย

เภสัชกร ดร.วิชัย วงศ์ไชย เป็นอดีตสมาชิกสภาผู้แทนราษฎร จังหวัดเชียงใหม่ พรรคพลังธรรม เป็นสมาชิกสภาผู้แทนราษฎรที่มีบทบาทในทางด้านการเมืองคนสำคัญของพรรคพลังธรรม จนได้รับการแต่งตั้งเป็นรองหัวหน้าพรรคพลังธรรม (กำกับดูแลภาคเหนือ) และเป็นผู้ก่อตั้งบริษัทผลิตน้ำดื่มดิวดรอป
ดร.วิชัย เป็นข้าราชการบำนาญ และอาจารย์พิเศษภาควิชาชีวเคมี คณะแพทยศาสตร์ มหาวิทยาลัยเชียงใหม่ และประธานกรรมการบริษัทเชียงใหม่วงศ์ไชยกรุ้ป จำกัด และหน้าที่ต่างๆ เช่น กรรมการมูลนิธิอนุสารสุนทรเพื่อคนหูหนวก กรรมการผู้ทรงคุณวุฒิการศึกษาผู้พิการ กระทรวงศึกษาธิการ  อดีตนายกสโมสรโรตารีเชียงใหม่ภูพิงค์  ที่ปรึกษาสหกรณ์น้ำดื่มภาคเหนือ วิทยากรสโมสรฝึกพูดเชียงใหม่ เป็นต้น
ประวัติ

ดร.วิชัย วงศ์ไชย เกิดเมื่อวันที่ 6 กุมภาพันธ์ พ.ศ. 2481 ที่อำเภอสันกำแพง จังหวัดเชียงใหม่ เป็นบุตรของนายหลาน และนางคำออน  วงศ์ไชย จบการศึกษาระดับประถมจากโรงเรียนทรายมูล และมัธยมที่ โรงเรียนปรินส์รอยแยลส์วิทยาลัย  จากนั้นได้ศึกษาต่อระดับอุดมศึกษาที่ คณะเภสัชศาสตร์ มหาวิทยาลัยแพทยศาสตร์ ได้รับปริญญาตรีเภสัชศาสตร์ และปริญญาโททางชีวเคมี
จากนั้นได้รับทุนรัฐบาลสหรัฐอเมริกา ศึกษาที่มหาวิทยาลัยเทนเนสซี สหรัฐอเมริกา จนได้รับปริญญาเอก สาขาชีวเคมี (Ph.D. Biochemistry) และยังจบการศึกษาพิเศษ หลักสูตรวิทยากรจริยธรรม จากสำนักงานคณะกรรมการข้าราชการพลเรือน(ก.พ.) และหลักสูตรสถาบันจิตวิทยาความมั่นคง ของกองบัญชาการทหารสูงสุด
ดร.วิชัย สมรสกับศาสตราจารย์ ยุพา วงศ์ไชย อาจารย์ประจำมหาวิทยาลัยธรรมศาสตร์  มีบุตรี 1 คน ดือ  ดร.ศศิชา วงศ์ไชย
ชีวิตราชการ

ดร.วิชัย วงศ์ไชย รับราชการเป็นอาจารย์ประจำคณะแพทยศาสตร์ มหาวิทยาลัยเชียงใหม่ และเคยดำรงตำแหน่ง หัวหน้าภาควิชาชีวเคมี ตำแหน่ง รองคณบดีคณะแพทยศาสตร์ และยังได้ดำรงตำแหน่งอื่นอีกหลายตำแหน่ง อาทิ กรรมการสภามหาวิทยาลัยเชียงใหม่  ประธานสภาอาจารย์ 2 สมัย และประธานสหกรณ์ออมทรัพย์มหาวิทยาลัยเชียงใหม่
การก้าวสู่การเมือง

ดร.วิชัย วงศ์ไชย  ก้าวเข้าสู่การเมืองระดับชาติ สังกัดพรรคพลังธรรม เคยดำรงตำแหน่ง รองหัวหน้าพรรคพลังธรรม และได้รับเลือกเป็นสมาชิกสภาผู้แทนราษฎร(ส.ส.)จังหวัดเชียงใหม่  2 สมัย
ในสมัยแรก จากการเลือกตั้งเมื่อวันที่ 13 กันยายน พ.ศ. 2535 และได้รับแต่งตั้งให้เป็น ที่ปรึกษารัฐมนตรีประจำสำนักนายกรัฐมนตรี เลขานุการรัฐมนตรีว่าการทบวงมหาวิทยาลัย (ถวิล ไพรสณฑ์) กรรมาธิการวิสามัญงบประมาณ พ.ศ. 2536 กรรมาธิการการสาธารณสุข กรรมาธิการวิทยาศาสตร์ รองประธานกรรมาธิการวิสามัญภัยแล้ง  ประธานกรรมการพระราชบัญญัติมหาวิทยาลัยแม่โจ้ รองประธานอนุกรรมาธิการพระราชบัญญัติวิชาชีพ (เภสัชกรรมและสภาทันตกรรมแห่งประเทศไทย) และประธานอนุกรรมาธิการศึกษาผลกระทบนิคมอุตสาหกรรมลำพูนต่อการสาธารณสุข
ในสมัยที่สอง จากการเลือกตั้งเมื่อวันที่ 2 กรกฎาคม พ.ศ. 2538 ได้รับแต่งตั้งเป็นรองเลขาธิการนายกรัฐมนตรี รองประธานกรรมาธิการเปิดเผยการประชุมลับและตรวจรายงานการประชุม  ที่ปรึกษาคณะกรรมาธิการวิทยาศาสตร์และเทคโนโลยี กรรมาธิการวิสามัญพระราชบัญญัติมหาวิทยาลัยแม่โจ้ และกรรมาธิการพระราชบัญญัติมหาวิทยาลัยสงฆ์
การเลือกตั้งสมาชิกสภาผู้แทนราษฎร พ.ศ. 2539 ดร.วิชัย ได้ลงสมัครในนามพรรคพลังธรรมเช่นเดิม แต่ได้คะแนนเป็นลำดับที่ 7 ไม่ได้รับการเลือกตั้ง
การเลือกตั้งสมาชิกสภาผู้แทนราษฎร เมื่อวันที่ 6 มกราคม พ.ศ. 2544 ดร.วิชัย ได้ลงสมัครในระบบัญชีรายชื่อ ในนามพรรคเสรีธรรม ลำดับที่ 17 แต่ไม่ได้รับการเลือกตั้ง
ในปี พ.ศ. 2552 ดร.วิชัย  วงศ์ไชย  ได้ลงสนามเลือกตั้งอีกครั้งหนึ่งในสนามเลือกตั้งนายกเทศมนตรีนครเชียงใหม่ ได้รับหมายเลข 7  แต่ผลปรากฏว่า ได้รับคะแนนเพียง 1,354 คะแนน ไม่ได้รับการเลือกตั้ง
เครื่องราชอิสริยาภรณ์

พ.ศ. 2538 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2537 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
อดิศร เพียงเกษ

| รองศาสตราจารย์พิเศษอดิศร เพียงเกษม> ป.ช. ม.ว.ม. |
| --- | --- |
อดิศร ใน พ.ศ. 2566

รัฐมนตรีช่วยว่าการกระทรวงคมนาคม
ดำรงตำแหน่ง 11 มีนาคม – 2 สิงหาคม พ.ศ. 2548 (144 วัน)ดำรงตำแหน่งร่วมกับ  ภูมิธรรม เวชยชัย
นายกรัฐมนตรี: ทักษิณ ชินวัตร
ก่อนหน้า: ประชา มาลีนนท์ พงศกร เลาหวิเชียร นิกร จำนง พิเชษฐ สถิรชวาล วิเชษฐ์ เกษมทองศรี
ถัดไป: สรรเสริญ วงศ์ชะอุ่ม
รัฐมนตรีช่วยว่าการกระทรวงเกษตรและสหกรณ์
ดำรงตำแหน่ง 2 สิงหาคม พ.ศ. 2548 – 19 กันยายน พ.ศ. 2549 (1 ปี 1 เดือน 16 วัน)
นายกรัฐมนตรี: ทักษิณ ชินวัตร
รัฐมนตรีว่าการ: สุดารัตน์ เกยุราพันธุ์
ก่อนหน้า: เนวิน ชิดชอบ
ถัดไป: รุ่งเรือง อิศรางกูร ณ อยุธยา
รัฐมนตรีช่วยว่าการกระทรวงศึกษาธิการ
ดำรงตำแหน่ง 29 กันยายน พ.ศ. 2535 – 25 ตุลาคม พ.ศ. 2537 (2 ปี 26 วัน)ดำรงตำแหน่งร่วมกับ  ปราโมทย์ สุขุม สังข์ทอง ศรีธเรศ
นายกรัฐมนตรี: ชวน หลีกภัย
รัฐมนตรีว่าการ: สัมพันธ์ ทองสมัคร
ก่อนหน้า: สมชัย วุฑฒิปรีชา
ถัดไป: สฤต สันติเมทนีดล
รัฐมนตรีช่วยว่าการกระทรวงวิทยาศาสตร์ เทคโนโลยี และสิ่งแวดล้อม
ดำรงตำแหน่ง 29 พฤศจิกายน พ.ศ. 2539 – 8 พฤศจิกายน พ.ศ. 2540  (11 เดือน 10 วัน)
นายกรัฐมนตรี: ชวลิต ยงใจยุทธ
รัฐมนตรีว่าการ: ยิ่งพันธ์ มนะสิการ
ก่อนหน้า: อุดมศักดิ์ ทั่งทอง
ถัดไป: พรเทพ เตชะไพบูลย์
ประธานคณะกรรมการประสานงาน สภาผู้แทนราษฎร
ดำรงตำแหน่ง 14 กันยายน พ.ศ. 2566 – 21 กุมภาพันธ์ พ.ศ. 2567 (5 เดือน 7 วัน)
นายกรัฐมนตรี: เศรษฐา ทวีสิน
ก่อนหน้า: นิโรธ สุนทรเลขา
ถัดไป: วิสุทธิ์ ไชยณรุณ
สมาชิกสภาผู้แทนราษฎร แบบบัญชีรายชื่อ
อยู่ในวาระ
เริ่มดำรงตำแหน่ง  14 พฤษภาคม พ.ศ. 2566 (1 ปี 10 เดือน)
 
ข้อมูลส่วนบุคคล
เกิด: 6 กันยายน พ.ศ. 2495 (72 ปี) อำเภอวาริชภูมิ จังหวัดสกลนคร ประเทศไทย
พรรคการเมือง: แรงงานประชาธิปไตย (2529–2531) มวลชน (2531–2535) พลังธรรม (2535–2538) นำไทย (2538–2539) ความหวังใหม่ (2539–2543) ไทยรักไทย (2543–2550) พลังประชาชน (2550–2551) เพื่อไทย (2551–ปัจจุบัน)
คู่สมรส: เยาวนิตย์ เพียงเกษ

รองศาสตราจารย์พิเศษ อดิศร เพียงเกษ (เกิด 6 กันยายน พ.ศ. 2495) ชื่อเล่น ตุ๊ เป็นสมาชิกสภาผู้แทนราษฎร แบบบัญชีรายชื่อ สังกัดพรรคเพื่อไทย อดีตรัฐมนตรีหลายกระทรวง อดีตประธานคณะกรรมการประสานงานพรรคร่วมรัฐบาล อดีตโฆษกผู้นำฝ่ายค้านในสภาผู้แทนราษฎร (สมพงษ์ อมรวิวัฒน์) อดีตประธานสถานีประชาชน อดีตสมาชิกสภาผู้แทนราษฎรจังหวัดขอนแก่น รวมถึงเป็นประธานกรรมการมูลนิธิไกวแก้ว เพียงเกษ
ประวัติ

อดิศร เกิดเมื่อวันที่ 6 กันยายน พ.ศ. 2495 ที่อำเภอวาริชภูมิ จังหวัดสกลนคร เป็นบุตรนายทองปักษ์ อดีตสมาชิกสภาผู้แทนราษฎรจังหวัดขอนแก่น นางไกวแก้ว เพียงเกษ
การศึกษา

อดิศร สำเร็จการศึกษาระดับประถมปีที่ 1-2 ที่โรงเรียนหลักเมือง จังหวัดมหาสารคาม และย้ายไประดับชั้นประถมศึกษาปีที่ 3-4 ที่โรงเรียนบ้านขามเฒ่า (ขามเฒ่าผดุงศิลป์) ตำบลขามเฒ่าพัฒนา อำเภอกันทรวิชัย และระดับชั้นประถมปีที่ 5-7 ที่โรงเรียนมาตุภูมิอนุสรณ์ ซึ่งเป็นโรงเรียนราษฎร์ ที่ก่อตั้งโดยทองปักษ์ บิดาของเขา ใช้ศาลาวัดบ้านขามเฒ่า เป็นสถานที่เรียน จากนั้นจบการศึกษามัธยมต้น ที่โรงเรียนบำรุงไทย 1, โรงเรียนสงเคราะห์นิยมวิทยา, และโรงเรียนขอนแก่นวิทยายน จังหวัดขอนแก่น แล้วจบการศึกษามัธยมปลาย ที่โรงเรียนเทพศิรินทร์ รุ่น 10-12 (DSA84) เลขประจำตัวนักเรียน ท.ศ.11260
ในระดับอุดมศึกษา อดิศรสำเร็จนิติศาสตร์บัณฑิต จากมหาวิทยาลัยธรรมศาสตร์, พุทธศาสตรมหาบัณฑิต (พระพุทธศาสนา) จากมหาวิทยาลัยมหาจุฬาลงกรณราชวิทยาลัย, เข้าร่วมโครงการแลกเปลี่ยนด้าน Oriental Studies ระยะสั้นที่มหาวิทยาลัยย่างกุ้ง ประเทศพม่า, ปริญญาเอกด้านปรัชญาและด้านพุทธศาสนาจากมหาวิทยาลัยมคธ ประเทศอินเดีย, ประกาศนียบัตรชั้นสูง หลักสูตรการเมืองการปกครองในระบอบประชาธิปไตย สำหรับนักบริหารระดับสูง (ปปร.1) จากสถาบันพระปกเกล้า, ปริญญาเอกกิตติมศักดิ์ศิลปศาสตรดุษฏีบัณฑิต จากมหาวิทยาลัยราชภัฏเลย
การเมือง

ขณะที่อดิศรเป็นนักศึกษา เขาร่วมชุมนุมขับไล่พระถนอม เมื่อกลางเดือนกันยายน ถึงต้นเดือนตุลาคม พ.ศ. 2519 อันเป็นชนวนสำคัญของเหตุการณ์ 6 ตุลา หลังจากนั้นครอบครัวของเขาได้เข้าเป็นแนวร่วมกับพรรคคอมมิวนิสต์แห่งประเทศไทย โดยพำนักอยู่ในสาธารณรัฐประชาธิปไตยประชาชนลาว และมีชื่อจัดตั้งว่า "สหายศรชัย" หรือ "สหายสอง"
อดิศรเริ่มเข้าสู่การเมืองเมื่อปี พ.ศ. 2526 โดยไม่สังกัดพรรคการเมือง แต่ไม่ประสบความสำเร็จ กระทั่งได้รับการเลือกตั้ง เป็นสมาชิกสภาผู้แทนราษฎรจังหวัดขอนแก่น สังกัดพรรคมวลชน เมื่อปี พ.ศ. 2531 และต่อมาย้ายไปสังกัดพรรคพลังธรรม และเข้ารับตำแหน่งรองเลขาธิการให้กับพรรคนำไทย ในที่สุดจึงย้ายมาร่วมงานกับพรรคไทยรักไทย ต่อมาในปี พ.ศ. 2550 คณะตุลาการรัฐธรรมนูญ วินิจฉัยให้ตัดสิทธิทางการเมืองของเขา เป็นเวลา 5 ปี เนื่องจากเป็นหนึ่งในกรรมการบริหารพรรคไทยรักไทย 111 คน ซึ่งถูกยุบในคดียุบพรรคการเมือง พ.ศ. 2549
อดิศรเคยดำรงตำแหน่งรัฐมนตรีมา 4 สมัย ได้แก่ รัฐมนตรีช่วยว่าการกระทรวงศึกษาธิการ เมื่อ พ.ศ. 2535 และเป็น ส.ส.สังกัดพรรคพลังธรรม ชนะการเลือกตั้งแบบยกทีมในเขต 1 จังหวัดขอนแก่น ในการเลือกตั้ง 35/2 เป็นรัฐมนตรีช่วยว่าการกระทรวงวิทยาศาสตร์ เทคโนโลยีและสิ่งแวดล้อม เป็นรัฐมนตรีช่วยว่าการกระทรวงคมนาคม (11 มีนาคม พ.ศ. 2548) และรัฐมนตรีช่วยว่าการกระทรวงเกษตรและสหกรณ์ (2 สิงหาคม 2548)
ด้านภรรยา เยาวนิตย์ เพียงเกษ ในรัฐบาลยิ่งลักษณ์ ชินวัตร ได้รับการแต่งตั้งเป็นกรรมาธิการในคณะกรรมาธิการกิจการองค์กรตามรัฐธรรมนูญ รัฐวิสาหกิจ องค์กรมหาชนและกองทุน
ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาสมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 40 แต่การเลือกตั้งกล่าวเป็นโมฆะ
ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาสมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 23 แต่ไม่ได้รับเลือกตั้ง เนื่องจากพรรคเพื่อไทยมีจำนวนสมาชิกสภาผู้แทนราษฎรมากกว่าจำนวนสมาชิกสภาผู้แทนราษฎรพึงมีตามที่กำหนดไว้ในรัฐธรรมนูญ ต่อมาได้รับการแต่งตั้งเป็นโฆษกผู้นำฝ่ายค้านในสภาผู้แทนราษฎร
ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 เขาสมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 18 และได้รับการเลือกตั้ง และต่อมาเมื่อวันที่ 14 กันยายน เศรษฐา ทวีสิน นายกรัฐมนตรี มีคำสั่งแต่งตั้งให้อดิศรเป็นประธานคณะกรรมการประสานงานพรรคร่วมรัฐบาล
งานสื่อสารมวลชน

ผู้ดำเนินรายการวิทยุ “กุญแจเมืองไทย” (อดิศร เพียงเกษ, วิสา คัญทัพ และ ไพจิตร อักษรณรงค์) ทาง FM 105 MHz
ผู้ดำเนินรายการโทรทัศน์ “สร้างบ้านแปงเมือง” ทาง MVTV
ประธานสถานีประชาธิปไตย D-Station
ประธานสถานีประชาชน People Channel และผู้ดำเนินรายการ "คุยกับอดิศร"
ประธานที่ปรึกษาสถานีโทรทัศน์ทีวี 24 และวิทยากรประจำรายการ "ตรงไปตรงมา"
ผู้ก่อตั้งเพจ "ตรงไปตรงมาทีวี" และจัดรายการออนไลน์ผ่านเพจตรงไปตรงมาทีวี
ผู้ดำเนินรายการคลิปสั้น "ประเด็นร้อนกลอนผะหยา" ทางเพจ Voice Online
ผลงานเพลง > ขับร้อง

เพลงแคน
เพลงพิณ
ลำน้ำพอง
ผลงานเพลง > ประพันธ์เนื้อร้อง และขับร้อง

น่าอาย
มือถือสากปากถือศีล
สู้ทุกเมื่อเพื่อประชาธิปไตย
ตีนโตประชาธิปไตย
ผลงานเพลง > ประพันธ์เนื้อร้อง

ประชาธิปไตยของประชาชน (2552,วันชนะ เกิดดี) ขับร้อง)
ความไม่เป็นธรรม (2552, มุกข์ เมทินี ขับร้อง และ วันชนะ เกิดดี นำมาขับร้องใหม่ในปี พ.ศ. 2557)
คนธรรมดา (จตุพร พรหมพันธุ์ ขับร้อง)
ชีวิตส่วนตัว

อดิศร สมรสกับ เยาวนิตย์ เพียงเกษ (สกุลเดิม: พินสำริด) ผู้มีชื่อจัดตั้งว่า "สหายการะเกด" ปัจจุบันเป็นอาจารย์ ประจำสาขาวิชารัฐศาสตร์ มหาวิทยาลัยมหาจุฬาลงกรณราชวิทยาลัย วิทยาเขตขอนแก่น
ในด้านงานอดิเรกอดิศรมีความชอบแต่งกาพย์กลอนและเป่าแคน
เครื่องราชอิสริยาภรณ์

พ.ศ. 2539 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2537 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2536 –  เหรียญลูกเสือสดุดี ชั้นที่ 1
พ.ศ. 2515 –  เหรียญสนองเสรีชน (ส.ส.ช.)
กลุ่มเพื่อนเนวิน

| กลุ่มฅนบุรีรัมย์ กลุ่มเพื่อนเนวิน |
| --- | --- |
ผู้ก่อตั้ง: เนวิน ชิดชอบ
หัวหน้า: อนุชิต เหลืองชัยศรี
ก่อนหน้า: พรรคไทยรักไทย
อุดมการณ์: ประชานิยม และ ท้องถิ่นนิยม
จุดยืน: ขวากลาง
กลุ่มเพื่อนเนวิน เป็นกลุ่มแยกการเมืองที่ก่อตั้งโดยเนวิน ชิดชอบ นอกจากนี้ ยังเป็นชื่อกลุ่มการเมืองระดับท้องถิ่นของ จังหวัดบุรีรัมย์ อีกด้วย
เนวิน ชิดชอบ หัวหน้ากลุ่มเพื่อนเนวิน
สภาผู้แทนราษฎร

กลุ่มเพื่อนเนวินมีพลังในการต่อรองทางการเมืองสูงมากภายในพรรคพลังประชาชน จนแกนนำของกลุ่มอย่างเนวินถูกขนานนามว่าเป็นหนึ่งใน แก๊งออฟโฟร์ ซึ่งกุมบังเหียนของพรรค และกลุ่มเพื่อนเนวินเป็นกลุ่มที่ร่วมสนับสนุนให้ สมัคร สุนทรเวช ดำรงตำแหน่งนายกรัฐมนตรีของพรรคพลังประชาชนอีกด้วย โดยสื่อมวลชนได้ลงข้อมูลไว้ว่า ในช่วงแรกๆ นั้น กลุ่มเพื่อนเนวินมีสมาชิกถึง 100 กว่าคน ต่อมาเกิดปัญหาภายในกลุ่ม จนแยกไปตั้งกลุ่มอีสานพัฒนา ทำให้ในขณะนั้นมีสมาชิกเหลือทั้งหมด 72 คน
และภายหลังจากที่พรรคพลังประชาชนถูก ศาลรัฐธรรมนูญ วินิจฉัยให้ยุบพรรคในปลายปี พ.ศ. 2551 กลุ่มเพื่อนเนวินเป็นกลุ่มสำคัญที่ผลักดันให้ อภิสิทธิ์ เวชชาชีวะ จาก พรรคประชาธิปัตย์ ดำรงตำแหน่งนายกรัฐมนตรีคนที่ 27 และจัดตั้งรัฐบาลได้สำเร็จ จนเกิดวลีทางการเมืองขึ้นมาว่า "มันจบแล้วครับนาย" โดยต่อมาสมาชิกกลุ่มนี้อยู่ในสังกัด พรรคภูมิใจไทย ร่วมกับสมาชิก พรรคมัชฌิมาธิปไตย เดิมของ สมศักดิ์ เทพสุทิน
สมาชิกกลุ่มเพื่อนเนวิน (72) > ผู้นำกลุ่ม

เนวิน ชิดชอบ อดีต สส.บุรีรัมย์ และอดีตรองหัวหน้า พรรคไทยรักไทย (ปัจจุบันวางมือทางการเมืองแล้ว)
สมาชิกกลุ่มเพื่อนเนวิน (72) > รายชื่อ สส.ในกลุ่มที่ดำรงตำแหน่งในสภาขณะนั้น (24)

สมาชิกทุกคนในที่นี้ (ยกเว้น ชัย ชิดชอบ ประธานสภาในขณะนั้น) ลงมติเห็นชอบสนับสนุน อภิสิทธิ์ เวชชาชีวะ ให้ดำรงตำแหน่งนายกรัฐมนตรี
เฉลิมชาติ การุญ สส.สกลนคร
ชัย ชิดชอบ สส.สัดส่วน กลุ่มจังหวัดที่ 4 (เสียชีวิต 24 มกราคม พ.ศ. 2563)
เชิดชัย วิเชียรวรรณ สส.อุดรธานี
ทวีวัฒน์ ฤทธิ์ฤาชัย สส.สกลนคร
บุญจง วงศ์ไตรรัตน์ สส.นครราชสีมา
ประจักษ์ แกล้วกล้าหาญ สส.ขอนแก่น
ประสิทธิ์ ตั้งศรีเกียรติกุล สส.บุรีรัมย์ (เสียชีวิต 13 ตุลาคม พ.ศ. 2558)
ปัญญา ศรีปัญญา สส.ขอนแก่น
พัฒนา สังขทรัพย์ สส.เลย
เพิ่มพูน ทองศรี สส.สัดส่วน กลุ่มจังหวัดที่ 4
ภิรมย์ พลวิเศษ สส.นครราชสีมา
ภูมิพัฒน์ พชรทรัพย์ สส.สัดส่วน กลุ่มจังหวัดที่ 3
มนต์ไชย ชาติวัฒนศิริ สส.บุรีรัมย์
มานะศักดิ์ จันทร์ประสงค์ สส.นนทบุรี
ยรรยง ร่วมพัฒนา สส.สุรินทร์
รังสิกร ทิมาตฤกะ สส.บุรีรัมย์
เลิศศักดิ์ ทัศนเศรษฐ สส.สุรินทร์
วิเชียร อุดมศักดิ์ สส.อำนาจเจริญ
วีระ รักความสุข สส.สัดส่วน กลุ่มจังหวัดที่ 3 (เสียชีวิต 24 สิงหาคม พ.ศ. 2552)
ศุภชัย โพธิ์สุ สส.นครพนม อดีตรองประธานสภาผู้แทนราษฎรคนที่ 2
สนอง เทพอักษรณรงค์ สส.บุรีรัมย์
สันทัด จีนาภักดิ์ สส.กาญจนบุรี
สุชาติ โชคชัยวัฒนากร สส.มหาสารคาม
โสภณ ซารัมย์ สส.บุรีรัมย์
สมาชิกกลุ่มเพื่อนเนวิน (72) > รายชื่อสมาชิกในกลุ่มที่ไม่ได้ดำรงตำแหน่ง สส. (2)

ศุภชัย ใจสมุทร อดีตรองโฆษกประจำสำนักนายกรัฐมนตรี
ชวรัตน์ ชาญวีรกูล อดีตรองนายกรัฐมนตรี
สมาชิกกลุ่มเพื่อนเนวิน (72) > รายชื่อสมาชิกในกลุ่มที่ถูกตัดสิทธิ์ทางการเมืองใน คดียุบพรรคการเมือง พ.ศ. 2551 (5)

ร้อยโท กุเทพ ใสกระจ่าง อดีตโฆษกพรรคพลังประชาชน
ทรงศักดิ์ ทองศรี อดีต รัฐมนตรีช่วยว่าการกระทรวงคมนาคม
ธีระชัย แสนแก้ว อดีต รัฐมนตรีช่วยว่าการกระทรวงเกษตรและสหกรณ์
บุญลือ ประเสริฐโสภา อดีต รัฐมนตรีช่วยว่าการกระทรวงศึกษาธิการ
สุทิน คลังแสง สส.มหาสารคาม
สมาชิกกลุ่มเพื่อนเนวิน (72) > อดีตสมาชิก (3)

สุพล ฟองงาม สส.อุบลราชธานี (ย้ายไปพรรคเพื่อไทย ภายหลังพรรคพลังประชาชนถูกยุบ)
ชูวิทย์ พิทักษ์พรพัลลภ สส.อุบลราชธานี (ย้ายไปพรรคเพื่อไทย ภายหลังพรรคพลังประชาชนถูกยุบ)
ว่าที่ร้อยตรี พงศ์พันธ์ สุนทรชัย สส.หนองคาย (แยกตัวมาก่อนจัดตั้งคณะรัฐมนตรีสมชาย)
การเมืองท้องถิ่น

นอกจากเป็นกลุ่มการเมืองในสภาผู้แทนราษฎรแล้ว กลุ่มเพื่อนเนวินก็ถูกนำมาใช้เป็นชื่อกลุ่มการเมืองในการเลือกตั้งท้องถิ่นของจังหวัดบุรีรัมย์อีกด้วย
ใน การเลือกตั้งนายกองค์การบริหารส่วนจังหวัดในประเทศไทย พ.ศ. 2551 กลุ่มเพื่อนเนวินได้ส่ง กรุณา ชิดชอบ ภรรยาของเนวิน ลงสมัครรับเลือกตั้งตำแหน่งนายก อบจ. ภายหลังการเลือกตั้งเสร็จสิ้น กรุณาได้รับเลือกตั้ง และได้รับเลือกตั้งอีกครั้งใน การเลือกตั้งนายกองค์การบริหารส่วนจังหวัดในประเทศไทย พ.ศ. 2555
ใน การเลือกตั้งนายกองค์การบริหารส่วนจังหวัดในประเทศไทย พ.ศ. 2563 กลุ่มเพื่อนเนวินได้ส่งผู้สมัครนายก อบจ. และผู้สมัคร ส.อบจ. โดยกลุ่มได้ส่ง ภูษิต เล็กอุดากร หลานชายของเนวิน เป็นผู้สมัครตำแหน่งนายก อบจ. แทนกรุณา ชิดชอบ เนื่องจากกรุณาตัดสินใจไม่ลงสมัครในรอบนี้ โดยเธอได้กล่าวว่า หลังจากที่ตนเป็นนายก อบจ.บุรีรัมย์ มากว่า 10 ปีแล้ว ก็อยากจะส่งต่อให้กับคนรุ่นใหม่บ้าง ทั้งมั่นใจว่า ผลงานที่ผ่านมาทั้งของตัวเอง และทีม ส.จ.ที่ทำงานเพื่อประชาชนมาตลอดจึงไม่น่าจะมีปัญหาอะไร ภายหลังการเลือกตั้งเสร็จสิ้น ภูษิตได้รับคะแนนทั้งสิ้น 439,547 คะแนน ทิ้งห่างคะแนนของลำดับสองไปกว่าสามแสนคะแนน
ในการเลือกตั้งนายกเทศมนตรีในประเทศไทย พ.ศ. 2564 กลุ่มเพื่อนเนวินได้ส่งผู้สมัครเช่นกัน โดยในการเลือกตั้งครั้งนั้น สุพจน์ สวัสดิพุทรา อดีตนายกเทศมนตรีตำบลอิสาณในกลุ่ม ชนะอุชษณีย์ ชิดชอบ อดีต สว. บุรีรัมย์ และเป็นพี่สาวของเนวิน ซึ่งพื้นที่ตำบลอีสาณนั้นเป็นพื้นที่สำคัญของตระกูลชิดชอบ ทว่า ยุทธชัย พงศ์พณิช อดีตรองนายกเทศมนตรีเมืองบุรีรัมย์ซึ่งลงสมัครตำแหน่งนายกเทศมนตรีเมืองบุรีรัมย์ พ่ายแพ้ให้กับ สกล ไกรรณภูมิ อดีตรองนายกเทศมนตรีเมืองบุรีรัมย์ในนามกลุ่มรักษ์บุรีรัมย์ และเคยร่วมกลุ่มเพื่อนเนวินมาก่อนด้วย ซึ่งผลการเลือกตั้งครั้งนี้ถูกจับตามองว่าเป็นความพ่ายแพ้ที่เหนือความคาดหมาย
ในปี พ.ศ. 2567 กลุ่มเพื่อนเนวินเปลี่ยนชื่อเป็น กลุ่มฅนบุรีรัมย์ โดยเคลื่อนไหวในการเลือกตั้งท้องถิ่นครั้งแรกในการเลือกตั้งนายกเทศมนตรีนครบุรีรัมย์ และสมาชิกสภาเทศบาลนครบุรีรัมย์ พ.ศ. 2567 โดยกลุ่มได้ส่ง อนุชิต เหลืองชัยศรี หัวหน้ากลุ่มฅนบุรีรัมย์ ลงสมัครรับเลือกตั้ง พร้อมสมาชิกสภาเทศบาลนครบุรีรัมย์ของกลุ่ม โดยอนุชิตได้รับเลือกตั้ง
เมื่อวาระของนายกองค์การบริหารส่วนจังหวัดหมดลง กลุ่มฅนบุรีรัมย์ได้สนับสนุน ภูษิต เล็กอุดากร ลงสมัครอีกสมัย
การเมืองท้องถิ่น > ผลการเลือกตั้งนายกองค์การบริหารส่วนจังหวัด

| การเลือกตั้ง | ผู้สมัคร | คะแนนเสียงทั้งหมด | สัดส่วนคะแนนเสียง | ผลการเลือกตั้ง |
| --- | --- | --- | --- | --- |
| 2551 | กรุณา ชิดชอบ | 270,388 |  |  สำเร็จ ได้รับเลือกตั้ง |
| 2555 | กรุณา ชิดชอบ | 416,086 | 66.86% |  สำเร็จ ได้รับเลือกตั้ง |
| 2563 | ภูษิต เล็กอุดากร | 439,547 | 64.34% |  สำเร็จ ได้รับเลือกตั้ง |
| 2568 | ภูษิต เล็กอุดากร | 417,214 | 65.91% |  สำเร็จ ได้รับเลือกตั้ง |
การเปลี่ยนขั้วทางการเมือง > หลังสมัคร สุนทรเวชพ้นจากตำแหน่งนายกรัฐมนตรี

จากการสัมภาษณ์ของ ศุภชัย ใจสมุทร อดีตสมาชิกพรรคพลังประชาชน ในวันที่ 9 กันยายน พ.ศ. 2552 ความว่า
หลังจากที่ศาลรัฐธรรมนูญวินิจฉัยให้ สมัคร สุนทรเวช พ้นจากตำแหน่งนายกรัฐมนตรี เมื่อวันที่ 8 กันยายน 2551 อดีตนายกรัฐมนตรี ทักษิณ ชินวัตร ได้ติดต่อ เนวิน ชิดชอบ ว่า ขอให้แจ้งกับสมาชิกสภาผู้แทนราษฎรของพรรคพลังประชาชนว่า ให้สนับสนุนสมัครเป็นนายกรัฐมนตรีต่อไป เนวินจึงแจ้งกับ สส. พรรค และให้มีการติดต่อไปหาสมัครให้กลับมาดำรงตำแหน่งนายกรัฐมนตรีอีกครั้ง โดยสมัครตอบตกลงในอีก 3 วันต่อมา
วันที่ 12 กันยายน เมื่อถึงเวลาประชุมสภา ซึ่งจะมีการตกลงให้มีการลงมติเลือกนายกรัฐมนตรีอีกครั้ง กลับมีแต่ สส. พรรคพลังประชาชนกลุ่มเพื่อนเนวิน และพรรคประชาธิปัตย์มาประชุม ไม่มี สส. พรรคร่วมรัฐบาลอื่น ๆ เลย ทำให้องค์ประชุมไม่ครบ ทำให้ไม่สามารถลงมติเลือกนายกรัฐมนตรีในวันนั้นได้ โดยมีการกล่าวอีกว่า ในวันนั้นได้มีบุคคลไปประสานกับพรรคร่วมรัฐบาลว่า อย่าได้ไปสภา ทำให้องค์ประชุมไม่ครบ หลังจากนั้น การลงมติเลือกนายกรัฐมนตรีไทย กันยายน พ.ศ. 2551 พรรคพลังประชาชนเสนอชื่อ สมชาย วงศ์สวัสดิ์ ให้ดำรงตำแหน่งนายกรัฐมนตรีแทน โดยศุภชัยกล่าวถึงความรู้สึกในขณะนั้นว่า เป็นเหมือนการหักหลังสมัคร สุนทรเวช
เมื่อพรรคพลังประชาชนถูกยุบ และให้ สส. ในพรรคย้ายไปยังพรรคเพื่อไทย และให้ลงมติสนับสนุนให้ ประชา พรหมนอก ดำรงตำแหน่งนายกรัฐมนตรี เนวินตัดสินใจไม่เข้าร่วมกับพรรคเพื่อไทย และไปร่วมกับอดีต สส. กลุ่มมัชฌิมา จากพรรคมัชฌิมาธิปไตย ก่อตั้งพรรคภูมิใจไทย เพื่อสนับสนุนอภิสิทธิ์ เวชชาชีวะ หัวหน้าพรรคประชาธิปัตย์ เป็นนายกรัฐมนตรีแทน หลังจากนั้นก็ได้มีความพยายามที่จะติดต่อเนวินให้พา สส. กลุ่มเพื่อนเนวิน กลับมาอยู่กับพรรคเพื่อไทย แต่ปรากฏว่านายเนวินไม่รับโทรศัพท์จากแกนนำของพรรคเพื่อไทย เป็นเหตุให้ ทักษิณ ชินวัตร ต้องโทรศัพท์ถึงเนวินเพื่อเจรจาด้วยตัวเอง พร้อมกลับต่อว่านายเนวินว่าไม่สำนึกในบุญคุณ แต่นายเนวินยังยืนกรานว่าจะอยู่กับพรรคประชาธิปัตย์
ศุภชัย โพธิ์สุ สส. นครพนม กลุ่มเพื่อนเนวิน อดีตสมาชิกพรรคพลังประชาชน กล่าวว่า ระหว่างที่ทักษิณสนทนากับเนวินอยู่นั้น ปรากฏว่าเนวินมีสีหน้าไม่สู้ดี โดยพูดเพียงสั้นๆ ว่า “ทุกอย่างจบแล้วครับนาย”
การเปลี่ยนขั้วทางการเมือง > หลังจากยิ่งลักษณ์ดำรงตำแหน่งนายกรัฐมนตรี

หลังการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 พรรคภูมิใจไทยได้เข้าร่วมเป็นพรรคฝ่ายค้านในสภาผู้แทนราษฎร นำโดยพรรคประชาธิปัตย์ ต่อมาเริ่มมีกระแสข่าวว่าพรรคภูมิใจไทยทั้งกลุ่มมัชฌิมาที่นำโดย สมศักดิ์ เทพสุทิน และกลุ่มเพื่อนเนวิน มีท่าทีต้องการที่จะเข้าร่วมรัฐบาลกับพรรคเพื่อไทย กระทั่งในการอภิปรายทั่วไปเพื่อลงมติไม่ไว้วางใจรัฐมนตรีไทย พ.ศ. 2555 พรรคภูมิใจไทย ประกาศไม่ร่วมอภิปรายกับพรรคฝ่ายค้าน และลงมติไว้วางใจนายกรัฐมนตรี โดยกลุ่มมัชฌิมาได้ลงมติไว้วางใจ ยิ่งลักษณ์ ชินวัตร, เฉลิม อยู่บำรุง, สุกำพล สุวรรณทัต, และ ชัจจ์ กุลดิลก ส่วน สส.กลุ่มเพื่อนเนวินไว้วางใจแค่ยิ่งลักษณ์ งดออกเสียงในส่วนของเฉลิมกับสุกำพล และลงมติไม่ไว้วางใจชัจจ์
การเปลี่ยนขั้วทางการเมือง > การจัดตั้งรัฐบาลของพรรคเพื่อไทยในปี พ.ศ. 2566

แม้จะมีความขัดแย้งมานานร่วมสิบปี รวมถึงเคยถูกโจมตีด้วยการจัดการปราศรัย "ไล่หนูตีงูเห่า" ที่จังหวัดศรีสะเกษเมื่อปี พ.ศ. 2565 แต่ในการจัดตั้งรัฐบาลของพรรคเพื่อไทยในปี พ.ศ. 2566 หลังจากพรรคเพื่อไทยเป็นแกนนำจัดตั้งรัฐบาลแล้วยกเลิกบันทึกความเข้าใจที่ทำกับพรรคก้าวไกลในฉบับแรก พรรคเพื่อไทยได้เชิญให้พรรคภูมิใจไทยมาร่วมรัฐบาลเป็นพรรคแรก จึงทำให้รวมเสียงกับพรรคเพื่อไทยได้ 212 เสียง โดยชลน่าน ศรีแก้ว หัวหน้าพรรคเพื่อไทยในขณะนั้น ได้ระบุว่า การปราศรัย "ไล่หนูตีงูเห่า" เป็นการรณรงค์เพื่อให้ได้มาซึ่งคะแนนเสียง
ดูเพิ่ม

พรรคภูมิใจไทย
พรรคพลังประชาชน
พรรคมัชฌิมาธิปไตย
สโมสรฟุตบอลราษีไศล ยูไนเต็ด ในฤดูกาล 2566–2567

ฤดูกาล 2566–2567 เป็นฤดูกาลที่ 5 ของ สโมสรฟุตบอลราษีไศล ยูไนเต็ด ในการลงแข่งขันฟุตบอลรายการของสมาคมฟุตบอลแห่งประเทศไทย โดยนับเป็นฤดูกาลที่สองของสโมสรในการแข่งขันระดับลีกอาชีพ
การเปลี่ยนแปลงผู้เล่น > เปิดฤดูกาล > ย้ายออก

|  หมายเลข>   |  ตำแหน่ง  | ชื่อ | ย้ายไป |
| --- | --- | --- | --- |
| 2 |  !DF |  ภาณุ วันชูเพลิด | ขอนแก่นมอดินแดง |
| 10 |  !FW |  ฮัมเซฮ์ ซอรี | เมืองตรัง ยูไนเต็ด |
| 22 |  !MF |  สมยศ พงษ์สุวรรณ | อุบล ครัวนภัส |
| 39 |  !DF |  ศักด์ดา มูลเมือง | เขลางค์ ยูไนเต็ด |
| 56 |  !GK |  อนุพงษ์ กันยาลัง | คัสตอม ยูไนเต็ด |
| 99 |  !DF |  จำนงค์ ปิดจะยัง | ยโสธร เอฟซี |
การเปลี่ยนแปลงผู้เล่น > เปิดฤดูกาล > ย้ายเข้า

|  หมายเลข>   |  ตำแหน่ง  | ชื่อ | ย้ายมาจาก |
| --- | --- | --- | --- |
| 11 |  !DF |  วสันต์ สุนทรวัฒน์ | สุราษฎร์ธานี ซิตี้ |
| 22 |  !DF |  เอกรัตน์ บัวรินทร์ | ชลบุรี เอฟซี |
| 59 |  !DF |  นราชัย ทองทัพ | ยโสธร เอฟซี |
| 77 |  !MF |  ชัง ดง-ฮี |  |
การเปลี่ยนแปลงผู้เล่น > ครึ่งฤดูกาล > ย้ายออก

|  หมายเลข>   |  ตำแหน่ง  | ชื่อ | ย้ายไป |
| --- | --- | --- | --- |
| 13 |  !GK |  บรรหาร ทับทอง | สี่แคว ซิตี้ |
| 54 |  !GK |  จตุรงค์ สิงจานุสงค์ | สุรินทร์ โขงชีมูล |
| 77 |  !MF |  ชัง ดง-ฮี |  |
การเปลี่ยนแปลงผู้เล่น > ครึ่งฤดูกาล > ย้ายเข้า

|  หมายเลข>   |  ตำแหน่ง  | ชื่อ | ย้ายมาจาก |
| --- | --- | --- | --- |
| 2 |  !DF |  อภิเดช จันสีทา |  |
| 5 |  !MF |  นาขวัญ กมล |  |
| 81 |  !GK |  พงศนาถ ชำนาญพล | ขอนแก่น ยูไนเต็ด (ยืมตัว) |
การแข่งขันในฤดูกาล > ไทยลีก 3 โซนภาคตะวันออกเฉียงเหนือ

บทความหลัก: ไทยลีก 3 ฤดูกาล 2566–67 – โซนภาคตะวันออกเฉียงเหนือ